				|

		52011PC0398

			Propunere de REGULAMENT AL CONSILIULUI de stabilire a cadrului financiar multianual pentru perioada 2014-2020 /* COM/2011/0398 final - 2011/0177 (APP) */

			   	EXPUNERE
DE MOTIVE

1.
CONTEXTUL PROPUNERII
1.1.
Dispozițiile din tratat

Articolul 312 din Tratatul privind
funcționarea Uniunii Europene (denumit în continuare „tratatul”) prevede
stabilirea unui cadru financiar multianual printr-un regulament al Consiliului
adoptat în unanimitate. Acesta stabilește valorile plafoanelor anuale
ale creditelor de angajament pe categorii de cheltuieli și valorile
plafonului anual al creditelor de plată și prevede orice alte
dispoziții utile bunei desfășurări a procedurii bugetare anuale.
Primul cadru financiar multianual și
dispozițiile privind cooperarea interinstituțională și
disciplina bugetară au fost adoptate în urmă cu mai mult de
douăzeci de ani[1].
Acest cadru, precum și cadrele financiare următoare, au permis
îmbunătățirea considerabilă și facilitarea procedurii
bugetare anuale și au favorizat cooperarea dintre instituții,
îmbunătățind în același timp disciplina bugetară.
Prin înscrierea cadrului financiar multianual
în legislația primară a Uniunii, tratatul a recunoscut importanța
acestuia, considerându-l drept un fundament al arhitecturii bugetare a Uniunii
Europene.
Actualul cadru financiar multianual pentru
perioada 2007-2013 a fost convenit între instituții în mai 2006 și
este prevăzut în Acordul interinstituțional privind disciplina
bugetară și buna gestiune financiară[2] (denumit în continuare „actualul AII”).
Pentru a pune în aplicare dispozițiile
noului tratat, Comisia a prezentat, la 3 martie 2010, unele propuneri pentru un
Regulament al Consiliului de stabilire a cadrului financiar multianual pentru
perioada 2007-2013 și pentru un nou Acord interinstituțional privind
cooperarea în chestiuni bugetare[3]
(denumite în continuare propunerile din martie 2010). Odată adoptate,
aceste două propuneri vor înlocui actualul AII și vor adapta
dispozițiile referitoare la cadrul financiar pentru 2007-2013 și la
cooperarea instituțiilor în procedura bugetară pentru a le alinia la
tratat. Între timp, dispozițiile actualului AII care nu devin caduce
odată cu intrarea în vigoare a tratatului rămân valabile.
Prezenta expunere de motive vizează noile
elemente care au apărut, față de propunerile din martie 2010,
atât pentru propunerea de Regulament de stabilire a cadrului financiar
multianual pentru perioada 2014-2020 (denumit în continuare „Regulamentul
privind CFM”), cât și pentru proiectul de Acord interinstituțional
privind cooperarea în domeniul bugetar și buna gestiune financiară
(denumit în continuare „proiectul AII”). Justificarea modificărilor
rezultate în urma intrării în vigoare a tratatului a fost furnizată
în expunerea de motive a propunerii de Regulament de stabilire a cadrului
financiar multianual pentru perioada 2007-2013, din 3 martie 2010, și nu
este necesar să fie repetată în prezentul context.

1.2.
Noi dispoziții propuse pentru cadrul financiar
2014-2020
1.2.1.
Principalele orientări politice

Propunerea de Regulament privind CFM,
însoțită de proiectul AII, reprezintă transpunerea juridică
a Comunicării Comisiei intitulate „Un buget pentru Europa 2020”,
adoptată la [29] iunie 2011[4].
Aceasta va fi completată de o propunere de modificare a propunerii de
regulament al Comisiei privind normele financiare aplicabile bugetului anual al
Uniunii în vederea introducerii unor noi dispoziții care fac parte din
pachetul de propuneri pentru cadrul financiar 2014-2020.
Comunicarea prezintă succint principala
arhitectură și principalele elemente ale prezentelor propuneri,
și anume durata, structura care reflectă Strategia Europa 2020,
necesitatea creșterii flexibilității, precum și sumele
preconizate pentru cadrul financiar propriu-zis.

1.2.2.
Flexibilitatea

În timp ce vizează disciplina
bugetară, cadrul financiar trebuie, în același timp, să ofere
nivelurile adecvate de flexibilitate pentru a permite alocarea eficientă a
resurselor și o reacție rapidă a Uniunii la situații
neprevăzute.
O serie de parametri, cum ar fi durata
perioadei acoperite de cadrul financiar, numărul și proiectarea
rubricilor de cheltuieli, proporția cheltuielilor UE alocate în prealabil
statelor membre și regiunilor sau determinate în prealabil de „sumele de
referință” în cadrul legislației care face obiectul procedurii
de codecizie, marjele disponibile în cadrul fiecărui plafon de cheltuieli
și marjele rămase între plafoanele cadrului financiar și plafonul
resurselor proprii, au un impact asupra gradului de flexibilitate sau
rigiditate al unui cadru financiar. În momentul elaborării propunerilor
pentru următorul cadru financiar, Comisia a luat în considerare
respectivele elemente.
Cu toate acestea, experiența recentă
demonstrează că provocările care rezultă în urma
evenimentelor neprevăzute având repercusiuni la nivel global au atins o
nouă dimensiune. Încă de la începutul cadrului financiar actual,
toate dispozițiile disponibile privind flexibilitatea au trebuit mobilizate,
printre care și o serie de revizuiri ale cadrului însuși. Uniunea
Europeană se va confrunta din ce în ce mai mult cu consecințele
globalizării economiei și societății, ale schimbărilor
climatice, ale dependenței energetice, ale presiunii exercitate de
migrație și ale altor provocări mondiale, majoritatea
apărând în domeniile în care Tratatul de la Lisabona a accentuat
responsabilitatea și rolul Uniunii Europene.
Obținerea unui just echilibru între
disciplina bugetară și predictabilitatea cheltuielilor, pe de o
parte, și flexibilitatea necesară pentru ca Uniunea să
poată răspunde la provocările neprevăzute, pe de altă
parte, va constitui întotdeauna un exercițiu politic dificil. Pe baza
evaluării funcționării actualului AII[5] și a analizelor suplimentare
întreprinse în contextul revizuirii bugetare[6],
Comisia propune ameliorări limitate, dar bine definite, ale actualelor
dispoziții privind flexibilitatea.
1.
În primul rând, utilizarea largă și
sistematică a instrumentului de flexibilitate și a rezervei pentru
ajutoare de urgență în cursul actualului cadru financiar s-a dovedit
a fi necesară. În același timp, experiența dobândită prin
gestionarea acțiunilor externe în ultimii ani a arătat că UE a
trebuit să recurgă la o utilizare greoaie a diferitelor instrumente
(cum ar fi rezerva pentru ajutoare de urgență, Instrumentul de
stabilitate, marjele nealocate și instrumentul de flexibilitate) pentru a
răspunde evoluțiilor și noilor provocări
internaționale.
Prin urmare, se propune o creștere a sumelor
maxime disponibile în fiecare an, atât pentru instrumentul de flexibilitate,
cât și pentru rezerva pentru ajutoare de urgență. Mai mult,
posibilitatea de a utiliza cuantumurile neutilizate ale sumelor maxime anuale
în exercițiile financiare ulterioare se extinde la exercițiul n+3
pentru instrumentul de flexibilitate și, un element nou introdus,
până la exercițiul n+1 pentru rezerva pentru ajutoare de
urgență (acest element din urmă sub rezerva unei dispoziții
care trebuie introdusă în Regulamentul financiar). Domeniul de aplicare al
rezervei pentru ajutoare de urgență se extinde pentru a acoperi
și situațiile de presiune deosebită care rezultă în urma
fluxurilor migratorii la granițele exterioare ale Uniunii.
Această măsură ar trebui să
permită celor două instrumente să contribuie mai mult la o
reacție rapidă din partea Uniunii la situații neașteptate
de amploare limitată.
2.
În al doilea rând, deși Fondul de Solidaritate
al Uniunii Europene și Fondul european de ajustare la globalizare (FEG)
și-au dovedit utilitatea, suma maximă anuală prevăzută
pentru FEG în contextul actualului cadru financiar (500 de milioane EUR) nu a
fost niciodată utilizată. Se propune o ușoară scădere
la 429 milioane EUR a sumei disponibile, alături de o simplificare a
procedurilor de finanțare și acordare de asistență și
de o extindere a domeniului de aplicare al Fondului pentru a contribui la
atenuarea consecințelor globalizării care îi afectează pe
agricultori.
3.
În al treilea rând, se propune ca marja de deviere
de la sumele indicative din programele care au făcut obiectul procedurii
de codecizie să crească de la 5 % la 10 %, pentru a spori
flexibilitatea în interiorul rubricilor.
4.
În al patrulea rând, Comisia a înaintat o propunere
de introducere a unei noi dispoziții în Regulamentul financiar cu scopul
de a crește flexibilitatea pentru proiectele finanțate în temeiul
recentului mecanism de sprijin pentru infrastructuri.
Datorită naturii lor, aceste proiecte de
infrastructuri vor necesita în multe cazuri proceduri complexe de contractare.
În aceste circumstanțe, chiar și întârzierile limitate pot duce la o
pierdere a creditelor de angajament anuale și pot submina viabilitatea
respectivelor proiecte, precum și determinarea politică a Uniunii
Europene de a-și moderniza rețelele și infrastructurile de
transport, energie și telecomunicații. Pentru a preveni acest lucru,
Regulamentul financiar ar trebui să permită reportarea automată
către exercițiul financiar următor a creditelor de angajament
neutilizate la sfârșitul unui exercițiu financiar, în favoarea
proiectelor finanțate în cadrul mecanismului de sprijin pentru
infrastructuri.
5.
În al cincilea rând, având în vedere
vulnerabilitatea sectorului agricol în fața crizelor majore, se propune o
nouă rezervă specială pentru crize în sectorul agricol, cu o
sumă anuală de 500 de milioane EUR care ar urma să fie
mobilizată peste plafoanele cadrului financiar. Procedura de mobilizare a
acestei rezerve corespunde celei privind rezerva pentru ajutoare de
urgență. În actul juridic specific vor fi stabilite norme detaliate
privind eligibilitatea pentru asistența acordată din această
rezervă.
6.
În sfârșit, o revizuire a cadrului financiar
va fi în continuare necesară pentru a face față
circumstanțelor neprevăzute care au un impact financiar major. Pentru
a permite un nivel similar de flexibilitate în raport cu actualul AII, se
propune o „marjă de rezervă” care poate fi mobilizată peste
plafoanele cadrului financiar, în limita a 0,03 % din VNB-ul UE, prin
aceeași procedură ca și cea stabilită la punctul 22
din actualul AII.
Dispozițiile în materie de flexibilitate,
propuse pentru Regulamentul privind CFM și pentru proiectul AII
urmează aceeași abordare ca și propunerile din martie 2010.
Articolul 2 din respectivul regulament prevede posibilitatea de a mobiliza
sumele instrumentelor speciale în afara cadrului financiar peste plafoanele
stabilite de cadrul financiar. Dispozițiile privind instrumentele
propriu-zise, sumele lor și procedurile de mobilizare sunt incluse în AII.
În acest mod, coerența procedurilor și a rolurilor celor două
componente ale autorității bugetare este asigurată (a se vedea
punctele 10-15 din proiectul AII).

1.2.3.
Dispoziții specifice privind garanțiile

În cazul în care rambursarea unui împrumut
garantat acordat în cadrul mecanismului de asistență pentru
balanțele de plăți sau al mecanismului european de stabilizare
financiară trebuie acoperită de la bugetul Uniunii, Regulamentul nr. 1150/2000
prevede posibilitatea de a apela la resurse proprii suplimentare pentru a
respecta obligația juridică a bugetului Uniunii. Această
operațiune de trezorerie ar trebui să fie urmată de o
operațiune bugetară, și anume de introducerea unui buget
rectificativ. Orice buget rectificativ trebuie să respecte plafoanele CFM.
Având în vedere sumele implicate (împrumuturile garantate ale mecanismului
european de stabilizare financiară sau ale mecanismului de
asistență pentru balanțele de plăți), ar fi aproape
sigur necesară revizuirea CFM.
Este foarte puțin probabil ca
această situație să apară, însă pentru a evita orice
eventuale dificultăți, se propune includerea în Regulamentul privind
CFM a unei dispoziții care să excludă aceste eventuale
cheltuieli din cadrul financiar (ceea ce înseamnă că, dacă este
necesar, sumele ar fi mobilizate peste plafoanele cadrului financiar).
Plafonul relevant care limitează capacitatea
Uniunii de a garanta împrumuturi de la bugetul Uniunii este plafonul resurselor
proprii, iar nu plafonul CFM. Solicitarea unei revizuiri a CFM în cazul
activării acestei garanții pare a fi contrară intențiilor
legiuitorului.

1.2.4.
Contribuția la finanțarea proiectelor de
mare anvergură

Caracteristicile programelor majore de
dezvoltare tehnologică bazate pe proiectele de infrastructură de mare
anvergură, în special programele europene de radionavigație prin
satelit EGNOS și Galileo, necesită dispoziții specifice care
să „îngrădească” sumele corespunzând contribuției de la
bugetul Uniunii. În lumina experienței dobândite datorită cadrului
financiar 2007-2013, aceste noi dispoziții sunt necesare pentru protejarea
evoluției ordonate a cheltuielilor Uniunii și pentru buna
desfășurare a procedurii bugetare anuale.
Actele legislative referitoare la programele
sus-menționate trebuie să respecte dispozițiile financiare
stabilite prin prezentul regulament.

2.
ELEMENTELE JURIDICE ALE PROPUNERII
2.1.
Regulamentul privind cadrul financiar multianual

Articolul 1
Textul articolului 1 precizează durata
cadrului financiar și se referă la anexa conținând tabelul
cadrului financiar.
Articolul 2 – Respectarea plafoanelor
stabilite în CFM
Alineatul (1) al articolului 2 stabilește
o obligație pentru instituții de a respecta plafoanele în cursul
procedurii bugetare, în conformitate cu dispozițiile tratatului.
Alineatul (2) introduce posibilitatea de a
depăși plafoanele, dacă este necesar, în cazul în care sunt
mobilizate instrumentele care nu sunt incluse în cadrul financiar. Rezerva
pentru ajutoare de urgență, Fondul de Solidaritate, instrumentul de
flexibilitate, Fondul european de ajustare la globalizare, recenta rezervă
pentru crize în sectorul agricol și marja de rezervă sunt definite la
punctele 10-15 din proiectul AII. Acestea nu sunt incluse în cadrul financiar
și garantează mobilizarea, în împrejurări specifice, a unei
finanțări în plus față de plafoanele din cadrul financiar,
dacă acest lucru este necesar. Ele conferă o flexibilitate
sporită cadrului financiar, fiind mobilizate în comun de către cele
două componente ale autorității bugetare. Pentru a menține
nivelul actual de flexibilitate și rolul instituțiilor în mobilizarea
acestor instrumente, dispozițiile care le reglementează sunt incluse
în proiectul AII.
Alineatul (3) exclude procedura de mobilizare
a garanțiilor din bugetul Uniunii pentru împrumuturile acordate în cadrul
mecanismului de asistență pentru balanțele de plăți
sau al mecanismului european de stabilizare financiară de la
obligația de a respecta plafoanele cadrului financiar, eliminând prin
urmare necesitatea de a revizui CFM. Plafonul relevant care trebuie respectat
este cel al resurselor proprii.
Articolul 3
– Respectarea plafonului resurselor proprii
Se propune o modificare a acestui articol
față de propunerea din martie 2010, constând într-o
referință explicită la faptul că utilizarea instrumentelor
care pot fi mobilizate din afara cadrului financiar și a garanțiilor
pentru un împrumut acoperit de la bugetul Uniunii, în conformitate cu
Regulamentul (CE) nr. 332/2002 sau cu Regulamentul (UE) nr. 407/2010, trebuie
de asemenea să respecte plafonul resurselor proprii.
Articolul 4 – Ajustarea tehnică a
cadrului financiar
Cadrul financiar este prezentat în prețurile
din 2011. Procedura privind ajustarea tehnică a acestuia este
menținută, la fel ca și deflatorul de 2 %. Se introduce un
nou element la alineatul (1) litera (c) – prezentarea sumei marjei de
rezervă, în valoare absolută, la nivelul de 0,03 % din VNB-ul
UE, definit la punctul 15 din proiectul AII.
Articolul 5 – Ajustarea pachetelor privind
politica de coeziune
Acest articol reproduce formularea punctului 17
din actualul AII și pe cea a articolului 5 din propunerea din martie 2010.
Modificările introduse reflectă calendarul pentru cadrul financiar 2014-2020
și schimbarea structurii cadrului financiar.
Articolul 6
– Ajustări legate de execuție
Textul acestui articol, care stabilește
norme pentru ajustările legate de execuție, corespunde textului de la
punctul 18 din actualul AII. Nu sunt propuse modificări față de
propunerea din martie 2010.
Articolul 7 – Ajustarea fondurilor
structurale, a Fondului de coeziune, a Fondului pentru dezvoltare rurală
și a Fondului european pentru pescuit
Acest articol reproduce textul de la punctul 48
din actualul AII. Pregătirea temeiului juridic și, ulterior, a
documentelor de programare este în general un proces destul de îndelungat, prin
urmare, trebuie avută în vedere o adoptare târzie a textelor juridice sau
a programelor necesare.
Articolul 8 – Ajustări legate de
deficitul public excesiv
Textul acestui articol, care stabilește
norme pentru ajustările legate de deficitul public excesiv, reproduce
textul de la punctul 20 din actualul AII și nu a fost modificat
față de propunerea din martie 2010.
Articolul 9 – Revizuirea cadrului financiar
Textul acestui articol corespunde punctelor 21-23
din actualul AII și articolului 8 din propunerea din martie 2010.
Câteva modificări au fost introduse: 1) a fost eliminată norma
generală privind stabilirea calendarului unei propuneri de revizuire,
inclusă la articolul 8 alineatul (2) din propunerea din martie 2010,
având în vedere că nu corespundea practicii actuale, dată fiind
necesitatea de a face față circumstanțelor neprevăzute
atunci când acestea survin; 2) a fost retrasă posibilitatea de a adapta
cadrul financiar printr-un vot cu majoritate calificată, propusă la
articolul 8 alineatul (3) în martie 2010 (dată fiind propunerea privind
extinderea instrumentelor de flexibilitate, inclusiv introducerea marjei de
rezervă); 3) a fost introdus un nou alineat (5) care precizează care
dintre ajustările cadrului financiar prevăzute de alte articole
trebuie considerate drept o revizuire a cadrului financiar.
Articolul 10 – Ajustarea cadrului financiar
în cazul revizuirii tratatului
Textul acestui articol, care stabilește
norme privind ajustările în cazul revizuirii tratatului, reproduce textul
de la punctul 4 din actualul AII și corespunde articolului 9 din
propunerea din martie 2010.
Articolul 11 – Ajustarea cadrului financiar
în cazul unei extinderi
Textul acestui articol reproduce formularea
punctului 29 din actualul AII și pe cea a articolului 11 din
propunerea din martie 2010.
Se introduce un nou alineat care face o
trimitere specifică la o posibilă soluționare globală a
problemei Ciprului în perioada acoperită de cadrul financiar.
Articolul 12 – Cooperarea
interinstituțională în cadrul procedurii bugetare
Dispozițiile acestui articol corespund
propunerii din martie 2010. Normele generale referitoare la cooperarea în
cadrul procedurii bugetare sunt incluse în Regulamentul privind CFM, în timp ce
proiectul AII și anexa la acesta conțin dispoziții mai
detaliate.
Articolul 13 – Finanțarea politicii
externe și de securitate comună (PESC)
Dispoziția din propunerea din martie 2010
este menținută, cu o excepție în ceea ce privește
stabilirea sumei minime pentru PESC.
Articolul 14 – Contribuția la
finanțarea proiectelor de mare anvergură
Sunt necesare dispoziții specifice pentru
programele majore de dezvoltare tehnologică bazate pe proiectele de
infrastructură de mare anvergură, în special programele europene de
radionavigație prin satelit EGNOS și Galileo. Aceste dispoziții
sunt impuse de caracteristicile specifice ale acestor proiecte, și anume o
durată care o depășește cu mult pe cea a cadrului financiar
multianual, riscuri ale proiectelor care ar putea duce la depășiri
substanțiale ale costurilor, un capital privat limitat sau inexistent,
precum și o capacitate modestă sau chiar inexistentă de a genera
venituri din exploatarea comercială pe termen scurt și mediu.
Prin urmare, dispoziția propusă
prevede o „îngrădire” a sumei disponibile pentru programele europene de
radionavigație prin satelit EGNOS și Galileo în cadrul financiar 2014-2020.

Articolul 15 – Evaluarea intermediară
a punerii în aplicare a cadrului financiar
Se include o nouă dispoziție care
stabilește calendarul pentru o evaluare intermediară a
desfășurării cadrului financiar. O dispoziție similară
a fost inclusă în actualul AII (punctul 7 și declarația nr. 1).
Articolul 16 – Tranziția către
cadrul financiar următor
Acest articol prevede obligația Comisiei
de a prezenta un nou cadru financiar înainte de 1 ianuarie 2018, și
anume cu trei ani înainte de încheierea cadrului financiar.
Alineatul (2) reamintește normele
aplicabile în cazul în care nu se convine asupra unui nou cadru financiar
până la sfârșitul cadrului financiar care face obiectul
regulamentului.
Articolul 17
Articolul final din Regulamentul privind CFM
stabilește data intrării în vigoare a regulamentului. AII ar trebui
să intre în vigoare în aceeași zi, dat fiind că cele două
texte juridice se completează reciproc.

2.2.
Acordul interinstituțional privind cooperarea
în domeniul bugetar și buna gestiune financiară

Introducere – Punctele 1-6 din proiectul
AII
Partea introductivă a proiectului AII
menționează referința la tratat (articolul 295), natura
obligatorie a acestui acord, coerența sa cu alte acte normative
referitoare la cadrul financiar multianual și la procedura bugetară,
descrie structura acordului și precizează data intrării în
vigoare a acestuia (aceeași dată ca și Regulamentul privind
CFM).
Aceasta reproduce textul de la punctele 1-6
din propunerea din martie 2010.
Partea I –
Dispoziții privind cadrul financiar și instrumentele speciale care nu
sunt incluse în cadrul financiar
A. Dispoziții privind cadrul financiar
Punctul 7 prevede normele referitoare la
prezentarea informațiilor despre operațiunile care nu sunt incluse în
buget (de exemplu, Fondul european de dezvoltare) și despre evoluția
categoriilor de resurse proprii. Practica furnizării acestor
informații se păstrează, însă se propune ca
informațiile să nu mai fie prezentate împreună cu ajustarea
tehnică a cadrului financiar, ci cu documentele care însoțesc
proiectul de buget, ceea ce este mai logic. Calendarul prezentării
rămâne practic același (sfârșitul lunii aprilie/începutul lunii
mai). Această modificare a fost deja inclusă în propunerea din martie
2010.
Punctul 8 din noul AII se referă la
marjele aflate sub plafoane. Regulamentul privind CFM stabilește
plafoanele pentru toate rubricile care trebuie respectate în cadrul
fiecărei proceduri bugetare anuale, în conformitate cu tratatul. Cu toate
acestea, ar trebui menținută practica garantării, pe cât
posibil, a unor marje suficiente sub aceste plafoane. Acest aspect constituie
un element al cooperării interinstituționale și al
bunăvoinței instituțiilor în cadrul procedurii bugetare și,
ca atare, trebuie inclus în AII. Dispoziția este menținută
fără modificări față de practica actuală și
față de propunerea din martie 2010.
Punctul 9 prevede o actualizare a
previziunilor legate de creditele de plată după 2020 în cel de-al
patrulea an al cadrului financiar, în conformitate cu practica actuală
și cu propunerea din martie 2010.
B. Dispoziții referitoare la
instrumentele speciale care nu sunt incluse în cadrul financiar
Instrumentele existente care nu sunt incluse
în cadrul financiar (rezerva pentru ajutoare de urgență, Fondul de
solidaritate, instrumentul de flexibilitate și Fondul european de ajustare
la globalizare) sunt menținute în AII. Regulamentul privind CFM prevede la
articolul 2 posibilitatea de a mobiliza aceste instrumente, dacă este
necesar, peste plafoanele stabilite de cadrul financiar. Împărțirea
dispozițiilor între cele două acte s-a realizat conform logicii
prezentate în propunerile din martie 2010.
Modificările apărute față
de propunerea din martie 2010 constau în creșterea sumelor pentru
instrumentul de flexibilitate și pentru rezerva pentru ajutoare de urgență,
diminuarea sumei Fondului european de ajustare la globalizare, introducerea,
sub rezerva unei dispoziții care urmează să fie introdusă
în Regulamentul financiar, a posibilității utilizării
cuantumurilor neutilizate ale sumelor anuale disponibile în cadrul rezervei
pentru ajutoare de urgență până în exercițiul n+1 și
extinderea domeniului de aplicare al respectivei rezerve pentru a acoperi
și situațiile de presiune deosebită care rezultă în urma
fluxurilor migratorii la granițele exterioare ale Uniunii, posibilitatea
utilizării cuantumurilor neutilizate pentru instrumentul de flexibilitate
de la exercițiul n+2 la exercițiul n+3, precum și eliminarea
dispozițiilor care limitează cuantumurile anuale disponibile în
cadrul Fondului european de ajustare la globalizare (FEG) la disponibilitatea
cuantumurilor necheltuite și deblocate din cele două exerciții
anterioare și extinderea domeniului de aplicare al respectivului fond
pentru ca acesta să poată contribui la atenuarea consecințelor
globalizării care îi afectează pe agricultori. Toate sumele sunt
exprimate în prețurile din 2011, din motive de coerență
față de prezentarea globală a cadrului financiar. Procedurile de
mobilizare sunt simplificate, în comparație cu practica actuală.
Se propune o nouă rezervă pentru
crize majore în sectorul agricol. Într-un act juridic specific vor fi stabilite
norme detaliate privind eligibilitatea pentru asistența acordată din
această rezervă. AII stabilește suma și normele referitoare
la mobilizare.
Se propune un nou instrument în afara cadrului
financiar, „marja de rezervă”. Substanța textului corespunde
dispozițiilor adoptate de Consiliu în poziția sa din 18 ianuarie 2011
cu privire la propunerile din martie 2010. Cu toate acestea,
împărțirea dispozițiilor cu privire la marja de rezervă a
urmat logica propunerilor din martie 2010, și anume menținerea în AII
a dispozițiilor referitoare la instrumentele speciale din afara cadrului
financiar.
Partea a II-a
- Îmbunătățirea cooperării interinstituționale în
cadrul procedurii bugetare
A. Procedura de colaborare
interinstituțională
Dispozițiile privind cooperarea
interinstituțională în cadrul procedurii bugetare au fost modificate
considerabil în comparație cu normele actuale, pentru a se alinia noii
proceduri bugetare introduse de tratat. Toate dispozițiile sunt incluse în
anexa la AII propusă în martie 2010.
Dispozițiile din anexă corespund
propunerii din martie 2010, însă încorporează și
modificările convenite ulterior în declarațiile instituțiilor.
B. Încorporarea dispozițiilor
financiare în actele legislative
Dispozițiile actualului AII și, prin
urmare, și cele ale propunerii din martie 2010 sunt menținute.
Posibilitatea de a devia de la sumele incluse în actele legislative crește
de la 5 % la 10 %, pentru o mai mare flexibilitate în cadrul
rubricilor. Această dispoziție nu se aplică nici sumelor alocate
în prealabil statelor membre pentru întreaga durată a cadrului financiar,
nici recentului proiect de mare anvergură prevăzut la articolul 13
din Regulamentul privind CFM.
C. Cheltuieli aferente acordurilor în
domeniul pescuitului
Se propune alinierea la noile norme bugetare a
dispozițiilor din actualul AII referitoare la cheltuielile aferente
acordurilor în domeniul pescuitului. Modificările propuse în formulare
reflectă acele părți din textul existent care sunt încă
relevante și sunt strict legate de buna cooperare și de informarea
permanentă a instituțiilor cu privire la evoluția
situației. Dispozițiile corespund propunerii din martie 2010, nicio
schimbare nu a fost considerată drept necesară.
D. Finanțarea politicii externe
și de securitate comună
Dispozițiile corespund propunerii din
martie 2010, nicio schimbare nu a fost considerată drept necesară.
E. Implicarea instituțiilor în
administrarea Fondului european de dezvoltare
În vederea îmbunătățirii
controlului parlamentar al Fondului european de dezvoltare (FED) și a
apropierii acestuia de normele privind cooperarea pentru dezvoltare,
finanțată de la bugetul Uniunii, se propune introducerea unei noi
dispoziții referitoare la dialogul cu Parlamentul European în ceea ce
privește documentele de programare care trebuie finanțate prin FED.
F. Cooperarea instituțiilor în cadrul
procedurii bugetare în ceea ce privește cheltuielile administrative
Se introduce o nouă dispoziție care
vizează garantarea faptului că instituțiile cad de acord în
fiecare an, într-o fază timpurie a procedurii bugetare (conform
calendarului introdus în anexă), cu privire la împărțirea cheltuielilor
administrative; variația anuală a nivelului cheltuielilor
administrative pentru fiecare instituție ar trebui, de asemenea, să
reflecte impactul bugetar posibil rezultat în urma modificărilor
dispozițiilor Statutului funcționarilor și impactul reducerii
progresive a nivelului personalului cu 5 % între 2013 și 2018 în
toate instituțiile, organismele și agențiile.
Partea a III-a – Buna gestiune
financiară a fondurilor UE
Această parte reproduce textul propunerii
din martie 2010 cu privire la programarea financiară (cu unele
ajustări pentru a apropia textul de practica actuală) și cu
privire la agențiile și școlile europene (cu completarea că
trebuie respectate aceleași norme ca și pentru crearea unei agenții,
modificarea actului de bază aplicabil sau modificarea sarcinilor unei
agenții și cu precizarea detaliilor privind evaluarea impactului care
trebuie realizată de Comisie înainte de a prezenta o propunere de
înființare a unei noi agenții sau a unei noi școli europene).
Secțiunea privind instrumentele
financiare noi sau inovatoare nu mai este necesară, dat fiind că
Regulamentul financiar va include un nou titlu care va fi dedicat în întregime
instrumentelor financiare și care va cuprinde norme detaliate privind
elaborarea de rapoarte în ceea ce privește respectivele instrumente.
2011/0177 (APP)
Propunere de
REGULAMENT AL CONSILIULUI
de stabilire a cadrului financiar multianual
pentru perioada 2014-2020
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 312, precum și
Tratatul de instituire a Comunității Europene a Energiei Atomice, în
special articolul 106a,
având în vedere propunerea Comisiei Europene[7],
având în vedere aprobarea Parlamentului
European[8],
după transmiterea proiectului de act legislativ
către parlamentele naționale,
hotărând în conformitate cu o
procedură legislativă specială,
întrucât:
(1)
Plafoanele anuale ale creditelor de angajament pe
categorii de cheltuieli și plafoanele anuale ale creditelor de plată
stabilite de prezentul regulament trebuie să respecte plafoanele stabilite
pentru angajamente și resurse proprii în [Decizia XXXX/XX/UE, Euratom a
Consiliului].
(2)
Având în vedere necesitatea unui nivel adecvat de
predictabilitate pentru pregătirea și executarea investițiilor
pe termen mediu, durata cadrului financiar ar trebui să fie de șapte
ani, cu începere de la 1 ianuarie 2014, cu o evaluare intermediară a
punerii în aplicare a cadrului financiar. Rezultatele acestei evaluări ar
trebui să fie luate în considerare în cursul ultimilor trei ani ai
cadrului financiar.
(3)
Sunt necesare instrumente speciale, precum rezerva
pentru ajutoare de urgență, Fondul de solidaritate al Uniunii
Europene, instrumentul de flexibilitate, Fondul european de ajustare la
globalizare, rezerva pentru crize în sectorul agricol și marja de
rezervă, pentru a permite Uniunii să reacționeze în cazul unor
împrejurări neprevăzute specifice sau pentru a permite
finanțarea unor cheltuieli clar identificate care nu ar putea fi finanțate
în limitele plafoanelor disponibile pentru una sau mai multe rubrici stabilite
în cadrul financiar. Prin urmare, sunt necesare
dispoziții specifice pentru a prevedea posibilitatea de a înscrie în buget
credite de angajament peste plafoanele stabilite în cadrul financiar în cazul
în care este necesară utilizarea instrumentelor speciale.
(4)
Dacă este necesar să se mobilizeze
garanțiile din bugetul Uniunii pentru împrumuturile acordate în cadrul
mecanismului de asistență pentru balanțele de plăți
și al mecanismului european de stabilizare financiară, prevăzute
în Regulamentul (CE) nr. 332/2002 al Consiliului din 18 februarie 2002 de
înființare a unui mecanism de asistență financiară pe
termen mediu pentru balanțele de plăți ale statelor membre[9] și, respectiv, în Regulamentul (UE) nr.
407/2010 al Consiliului din 11 mai 2010 de instituire a unui mecanism european
de stabilizare financiară[10],
suma necesară ar trebui mobilizată peste plafoanele creditelor de
angajament și de plată ale cadrului financiar, respectându-se în
același timp plafonul resurselor proprii.
(5)
Cadrul financiar ar trebui să fie stabilit pe
baza prețurilor din anul 2011. De asemenea, ar trebui stabilite normele
privind ajustările tehnice ale cadrului financiar în vederea
recalculării plafoanelor și a marjelor disponibile.
(6)
Cadrul financiar nu ar trebui să
țină seama de posturile bugetare care sunt finanțate prin
veniturile alocate în sensul Regulamentului (UE) nr. [xxx/201x] al
Parlamentului European și al Consiliului din […] privind normele
financiare aplicabile bugetului anual al Uniunii[11].
(7)
Ar trebui stabilite norme și pentru alte
situații care pot necesita ajustarea cadrului financiar. Aceste
ajustări pot fi legate de execuția bugetului, deficitul public
excesiv, revizuirea tratatelor, extinderile sau adoptarea cu întârziere a
noilor norme care reglementează anumite domenii de politică.
(8)
Pachetele naționale destinate politicii de
coeziune pentru creștere economică și ocuparea forței de
muncă sunt stabilite pe baza previziunilor referitoare la produsul intern
brut (denumit în continuare „PIB”) din primăvara anului 2011. Date fiind
incertitudinile în materie de previziuni și impactul asupra statelor
membre care sunt supuse plafoanelor, ar trebui realizată o evaluare
intermediară pentru a compara PIB-ul preconizat și cel real și
impactul acestuia asupra pachetelor financiare. În cazul în care PIB-ul pentru 2014-2016
deviază cu mai mult de 5 % de la previziunile utilizate în 2011,
pachetele pentru perioada 2018-2020 ale statelor membre vizate trebuie
ajustate. Trebuie prevăzute norme pentru aceste ajustări.
(9)
Revizuirea cadrului financiar s-ar putea să
fie necesară în cazul unor împrejurări neprevăzute care nu pot
fi soluționate în limita plafoanelor stabilite de cadrul financiar. Prin
urmare, este necesar să se prevadă revizuirea cadrului financiar în
aceste cazuri.
(10)
Este necesar să se prevadă norme generale
privind cooperarea interinstituțională în cadrul procedurii bugetare.
(11)
Pentru a contribui la buna desfășurare a
procedurii bugetare, este necesar să fie prevăzute normele de
bază pentru includerea în buget a cheltuielilor pentru politica
externă și de securitate comună și suma totală pentru
perioada acoperită de cadrul financiar.
(12)
Modalitățile detaliate privind cooperarea
interinstituțională în cadrul procedurii bugetare și cu privire
la includerea în buget a cheltuielilor pentru politica externă și de
securitate comună sunt prevăzute în Acordul interinstituțional
din [...] 201x încheiat între Parlamentul European, Consiliu și Comisie
privind cooperarea în domeniul bugetar și buna gestiune financiară[12].
(13)
De asemenea, sunt necesare norme specifice privind
abordarea proiectelor de infrastructură de mare anvergură, a
căror durată de viață depășește cu mult
perioada cadrului financiar. Este necesar să se stabilească sume
maxime pentru contribuțiile bugetului Uniunii la aceste proiecte. Aceste
cereri nu ar trebui să influențeze în niciun fel celelalte proiecte
finanțate de la bugetul Uniunii.
(14)
Comisia ar trebui să prezinte o propunere
privind un nou cadru financiar multianual înainte de 1 ianuarie 2018 pentru a
permite instituțiilor să îl adopte cu suficient timp în avans,
înainte de începerea următorului cadru financiar. Cadrul financiar
prevăzut în prezentul regulament ar trebui aplicat în continuare, în cazul
în care regulamentul privind noul cadrul financiar nu este adoptat înainte de
încheierea cadrului financiar prevăzut în prezentul regulament,
ADOPTĂ PREZENTUL REGULAMENT:
Articolul 1
Cadrul
financiar multianual
Cadrul financiar multianual pentru perioada 2014-2020
(denumit în continuare „cadrul financiar”) este prezentat în anexă.
Articolul 2
Respectarea
plafoanelor stabilite în cadrul financiar
1.
Parlamentul European, Consiliul și Comisia
respectă plafoanele anuale de cheltuieli, stabilite în cadrul financiar,
pe durata fiecărei proceduri bugetare și pe parcursul execuției
bugetului pentru exercițiul în cauză.
2.
Creditele de angajament pot fi înscrise în
buget peste nivelul plafoanelor pentru rubricile relevante prevăzute în
cadrul financiar, în cazul în care este necesară utilizarea resurselor din
cadrul rezervei pentru ajutoare de urgență, al Fondului de
solidaritate al Uniunii Europene, al instrumentului de flexibilitate, al
Fondului european de ajustare la globalizare, al rezervei pentru crize în
sectorul agricol și al marjei de rezervă, în conformitate cu
Regulamentul (CE) nr. 2012/2002[13], Regulamentul (CE) nr. 1927/2006
al Parlamentului European și al Consiliului[14],
Regulamentul (UE) nr. xxxx/201x al Parlamentului European și al
Consiliului[15] și Acordul
interinstituțional din [...] 201x privind cooperarea în domeniul bugetar
și buna gestiune financiară (denumit în continuare „Acordul
interinstituțional”).
3.
Atunci când trebuie mobilizată o garanție
pentru un împrumut acoperit de la bugetul Uniunii, în conformitate cu
Regulamentul (CE) nr. 332/2002 sau cu Regulamentul (UE) nr. 407/2010,
această garanție intervine peste plafoanele stabilite în cadrul
financiar.
Articolul 3
Respectarea
plafonului resurselor proprii
1.           Pentru fiecare dintre anii
cuprinși în cadrul financiar, toate creditele de plată necesare,
după ajustarea anuală și ținând seama de orice alte
ajustări sau revizuiri, precum și de aplicarea articolului 2
alineatele (2) și (3) nu trebuie să conducă la un procent al
contribuției din resurse proprii care să depășească
plafonul aferent resurselor proprii prevăzut în [Decizia XXXX/XX/UE,
Euratom].
2.           Dacă este necesar,
plafoanele stabilite în cadrul financiar sunt reduse pentru a se asigura
respectarea plafonului aferent resurselor proprii stabilit în conformitate cu
[Decizia XXXX/XX/UE, Euratom].
Articolul 4
Ajustări tehnice
1.           În fiecare an, acționând
anticipat față de procedura bugetară pentru exercițiul n+1,
Comisia efectuează următoarele ajustări tehnice ale cadrului
financiar:
(a)     reevaluarea, pe baza prețurilor
exercițiului n+1, a plafoanelor și cuantumurilor totale pentru
creditele de angajament și creditele de plată;
(b)     calcularea marjei disponibile în limita
plafonului resurselor proprii, stabilit în conformitate cu [Decizia XXXX/XX/UE,
Euratom];
(c)     calcularea sumei absolute a marjei de
rezervă prevăzute la punctul 15 din Acordul interinstituțional.
2.           Comisia efectuează
ajustările tehnice menționate la alineatul (1) pe baza unui deflator
fix de 2 % pe an.
3.           Comisia comunică
Parlamentului European și Consiliului rezultatele ajustărilor tehnice
menționate la alineatul (1) și previziunile economice de bază.
4.           Nu se poate efectua nicio
altă ajustare tehnică cu privire la exercițiul în cauză,
nici în cursul exercițiului, nici ca ajustare ex post în cursul
exercițiilor ulterioare.
Articolul 5
Ajustarea pachetelor privind politica de coeziune
1.
Cu ocazia ajustării tehnice pentru anul 2018,
în cazul în care se constată că produsul intern brut („PIB”) cumulat
al unui stat membru pentru perioada 2014-2016 deviază cu mai mult de +/- 5 %
de la PIB-ul cumulat estimat în 2011 în cadrul stabilirii pachetelor privind
politica de coeziune destinate statelor membre pentru perioada 2014-2020,
Comisia ajustează sumele alocate cu titlu de fonduri de susținere a
politicii de coeziune pentru statul membru respectiv pentru perioada
menționată.
2.
Efectul total net, pozitiv sau negativ, al
ajustărilor menționate la alineatul (1) nu poate depăși 3
miliarde EUR.
3.
Ajustările necesare se împart în cote egale
pentru perioada 2018-2020, iar plafoanele corespunzătoare din cadrul
financiar se modifică în consecință.
Articolul 6
Ajustări legate de execuție
Atunci când notifică Parlamentului
European și Consiliului rezultatele ajustărilor tehnice aduse
cadrului financiar, Comisia prezintă eventualele propuneri de ajustare a
cuantumului total al creditelor de plată pe care le consideră
necesare, ținând seama de execuție, pentru a asigura o evoluție
ordonată în raport cu creditele de angajament. Deciziile cu privire la
aceste propuneri sunt luate înainte de data de 1 mai a exercițiului n.
Articolul 7
Ajustarea
fondurilor structurale, a Fondului de coeziune, a Fondului pentru dezvoltare
rurală și a Fondului european pentru pescuit
1.
În cazul adoptării după 1 ianuarie 2014 a
unor noi norme sau programe de reglementare a fondurilor structurale, a
Fondului de coeziune, a Fondului pentru dezvoltare rurală și a
Fondului european pentru pescuit, cadrul financiar se ajustează pentru a
se transfera pentru anii următori, peste plafoanele corespunzătoare
pentru cheltuieli, alocațiile neutilizate în 2014.
2.
Ajustarea referitoare la transferul
alocațiilor neutilizate pentru anul 2014 se adoptă înainte de 1 mai 2015.
Articolul 8
Ajustări legate de deficitul public excesiv
În cazul ridicării unei suspendări a
angajamentelor bugetare referitoare la Fondul de coeziune, în contextul unei
proceduri de deficit public excesiv, Consiliul hotărăște, în
conformitate cu tratatul și în concordanță cu actul de bază
relevant, un transfer al angajamentelor suspendate către exercițiile
următoare. Angajamentele suspendate ale exercițiului n nu pot fi
reportate în buget mai târziu de exercițiul n+2.
Articolul 9
Revizuirea cadrului financiar
1.
În cazul unor împrejurări neprevăzute,
cadrul financiar poate fi revizuit, respectându-se plafonului resurselor
proprii stabilit în conformitate cu [Decizia XXXX/XX/UE, Euratom].
2.
Orice revizuire a cadrului financiar în
conformitate cu alineatul (1) ia în considerare posibilitatea unei
realocări a cheltuielilor între programele incluse în rubrica
revizuită, ținându-se seama în mod special de orice subutilizare
preconizată a creditelor. Dacă este posibil, în plafonul existent al
rubricii se încadrează o sumă semnificativă, atât în valoare
absolută, cât și ca procent din noua cheltuială planificată.
3.
Orice revizuire a cadrului financiar în
conformitate cu alineatul (1) ia în considerare posibilitatea unei
compensări a oricărei creșteri a plafonului unei rubrici prin
reducerea plafonului unei alte rubrici.
4.
Orice revizuire a cadrului financiar în
conformitate cu alineatul (1) garantează menținerea unei relații
corespunzătoare între angajamente și plăți.
5.
Ajustările menționate la articolul 3
alineatul (2) și la articolele 6, 7, 8, 10, 11 și 16 reprezintă,
de asemenea, o revizuire a cadrului financiar.
Articolul 10
Ajustarea cadrului financiar în cazul revizuirii tratatelor
În cazul efectuării, în perioada
acoperită de cadrul financiar, a unei revizuiri a tratatelor cu
implicații bugetare, se efectuează în mod corespunzător
ajustările necesare ale cadrului financiar.
Articolul 11
Ajustarea cadrului financiar în cazul unei extinderi și al unificării
Ciprului
În cazul în care, în perioada acoperită
de cadrul financiar, noi state membre aderă la Uniunea Europeană,
cadrul financiar se ajustează pentru a ține seama de cheltuielile
necesare generate de rezultatele negocierilor de aderare.
În cazul unificării Ciprului în cursul
perioadei acoperite de cadrul financiar, acesta se ajustează pentru a
ține seama de soluționarea globală a problemei Ciprului și
de necesitățile financiare suplimentare apărute în urma
unificării.
Articolul 12
Cooperarea interinstituțională în cadrul procedurii bugetare
Parlamentul European, Consiliul și
Comisia (denumite în continuare „instituțiile”) iau orice măsuri
necesare pentru facilitarea procedurii bugetare anuale.
Instituțiile cooperează cu
bună-credință pe întreaga durată a procedurii, pentru
a-și apropia pozițiile. Ele cooperează prin intermediul
contactelor interinstituționale corespunzătoare pentru a monitoriza
progresul înregistrat și pentru a analiza gradul de convergență
pe parcursul tuturor etapelor procedurii.
Instituțiile se asigură că
există, în măsura posibilului, o coordonare a calendarelor lor de
lucru care să permită derularea procedurilor într-un mod coerent
și convergent, conducând la adoptarea finală a bugetului.
Pot avea loc discuții trilaterale în
toate etapele procedurii și la diferite niveluri de reprezentare, în
funcție de natura discuțiilor prevăzute. Fiecare
instituție, în conformitate cu propriul său regulament de procedură,
își desemnează participanții la fiecare reuniune, își
definește mandatul de negociere și informează în timp util
celelalte instituții cu privire la aspectele practice ale reuniunilor.
Articolul 13
Finanțarea politicii externe și de securitate comună
Cuantumul total al cheltuielilor
operaționale destinate politicii externe și de securitate comună
(denumită în continuare „PESC”) este înscris în întregime într-un singur
capitol bugetar, denumit PESC. Cuantumul respectiv acoperă nevoile reale
previzibile, evaluate în cadrul elaborării proiectului de buget, pe baza
previziunilor realizate anual de Înaltul Reprezentant al Uniunii pentru afaceri
externe și politica de securitate, precum și o marjă
rezonabilă pentru acțiuni neprevăzute. Nu pot fi înscrise
fonduri într-o rezervă.
Articolul 14
Contribuția la finanțarea proiectelor de mare anvergură
O sumă maximă de 7 000 milioane
EUR, exprimată în prețurile din 2011, se pune la dispoziția
programele europene de radionavigație prin satelit (EGNOS și Galileo)
din bugetul UE, pentru perioada 2014-2020.
Articolul 15
Evaluarea intermediară a punerii în aplicare a cadrului financiar
În 2016, Comisia prezintă o evaluare a
punerii în aplicare a cadrului financiar, însoțită, dacă este
cazul, de propuneri corespunzătoare.
Articolul 16
Tranziția către cadrul financiar următor
Până la 1 ianuarie 2018, Comisia
prezintă o propunere pentru un nou cadru financiar multianual.
În cazul în care nu a fost adoptat un
regulament al Consiliului de stabilire a unui nou cadru financiar multianual
înainte de 31 decembrie 2020, plafoanele și celelalte dispoziții
privind ultimul exercițiu cuprins în cadrul financiar se aplică în
continuare până la adoptarea unui regulament de stabilire a unui nou cadru
financiar. În cazul în care noi state membre aderă la Uniunea
Europeană după 2020, cadrul financiar extins se ajustează,
dacă este necesar, pentru a lua în considerare rezultatele negocierilor de
aderare.
Articolul 17
Intrarea în vigoare
Prezentul regulament intră în vigoare în
a treia zi de la data publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la …,
                                                                       Pentru
Consiliu
                                                                       Președintele

ANEXĂ
Tabelul
cadrului financiar multianual
[1]               Acordul interinstituțional privind disciplina
bugetară și ameliorarea procedurii bugetare, semnat de Parlament,
Consiliu și Comisie la 29 iunie 1988 (JO L 185, 15.7.1988, p. 33).
[2]               Acordul interinstituțional din 17 mai 2006 dintre
Parlamentul European, Consiliu și Comisie privind disciplina bugetară
și buna gestiune financiară (JO C 139, 14.6.2006, p. 1).
[3]               COM(2010) 72 și COM(2010) 73.
[4]               COM(2011) 500, 29.6.2011.
[5]               COM(2010) 185 final, 27.4.2010, capitolul 2 (p. 4-13).
[6]               COM(2010) 700 final, 19.10.2010, în speță
secțiunea 4 punctele 5-7 (p. 23-25).
[7]               JO C , , p. .
[8]               JO C , , p. .
[9]               JO L 53, 23.2.2002, p. 1.
[10]             JO L 118, 12.5.2010, p. 1.
[11]             JO L …
[12]             JO C …
[13]             JO L 311, 14.11.2002, p. 3.
[14]             JO L 406, 30.12.2006, p. 1.
[15]             JO L , , p.


Anunţ juridic important

|

52010PC0012

Propunere de Regulament al Parlamentului European şi al Consiliului privind contribuţiile financiare ale Uniunii Europene la Fondul internaţional pentru Irlanda (2007-2010)  /* COM/2010/0012 final - COD 2010/0004 */

	Bruxelles, 5.2.2010COM(2010)12 final2010/0004 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind contribuțiile financiare ale Uniunii Europene la Fondul internațional pentru Irlanda (2007-2010)EXPUNERE DE MOTIVEContextul propunerii-  Motivele și obiectivele propuneriiUniunea Europeană a adus contribuții financiare la Fondul internațional pentru Irlanda (FII) începând din 1989. Pentru perioada 2005-2006, o sumă de 15 milioane EUR provenită din bugetul comunitar a fost angajată pentru fiecare dintre exercițiile în cauză, în conformitate cu Regulamentul (CE) nr. 177/2005 al Consiliului din 24 ianuarie 2005 privind contribuțiile financiare ale Comunității la Fondul internațional pentru Irlanda[1]. Regulamentul menționat anterior a expirat la 31 decembrie 2006 și a fost înlocuit de Regulamentul (CE) nr. 1968/2006 al Consiliului din 21 decembrie 2006 privind contribuțiile financiare ale Comunității la Fondul internațional pentru Irlanda (2007-2010)[2]. Regulamentul a fost adoptat, ca toate regulamentele anterioare, în temeiul articolului 308 din Tratatul de instituire a Comunității Europene.Parlamentul European a considerat că regulamentul ar fi trebuit să fie adoptat în temeiul articolului 159§3 din Tratatul de instituire a Comunității Europene (în prezent articolul 175 din Tratatul privind funcționarea Uniunii Europene) și a introdus o acțiune în anulare[3] în fața Curții de Justiție. Curtea și-a pronunțat hotărârea la 3 septembrie 2009 și a decis că atât articolul 159§3, cât și articolul 308 ar trebui utilizate ca temei juridic și, în consecință, a anulat Regulamentul (CE) nr. 1968/2066 al Consiliului, solicitându-le instituțiilor să adopte un regulament de înlocuire cu un temei juridic dual.Ca urmare de hotărârii Curții, Comisia Europeană prezintă o nouă propunere de regulament.În comparație cu regulamentul anulat, propunerea pentru un nou regulament reflectă temeiul juridic dual în considerentele sale. Toate articolele rămân neschimbate, însă articolul 12 prevede aplicarea cu efect retroactiv a articolului 6, deoarece, în regulamentul anulat, articolul menționat prevedea ca o strategie de închidere să fie prezentată Comisiei până în iunie 2008. Strategia de închidere a fost într-adevăr prezentată Comisiei și aprobată.-  Contextul generalFondul internațional pentru Irlanda (FII) a fost înființat în 1986, în scopul de a contribui la punerea în aplicarea a articolului 10 alineatul (a) din Acordul anglo-irlandez din 15 noiembrie 1985, care prevede că „cele două guverne vor coopera pentru a promova dezvoltarea economică și socială a acelor zone din ambele părți din Irlanda, care au suferit cel mai mult de pe urma consecințelor instabilității din ultimii ani și vor examina posibilitatea de a garanta sprijin internațional pentru aceste activități” .Obiectivele FII sunt de „a promova progresul economic și social și de a încuraja contactele, dialogul și reconcilierea între naționaliști și unioniști în toată Irlanda”[4].Ca urmare a contribuțiilor anterioare din partea Statelor Unite și a altor țări, Uniunea Europeană, recunoscând că obiectivele FII erau o reflecție a celor pe care le urmărea, a decis să acorde sprijin practic inițiativei și a început să contribuie la FII în 1989. Finanțarea UE a reprezentat aproximativ 58% din contribuțiile anuale pe 2008 la fond și 40% din totalul contribuțiilor până în prezent. Comisia a fost reprezentată de un observator la toate reuniunile consiliului de administrație al FII de la începutul lui 1989.Contextul politic al regiunii a evoluat în decursul anilor. În 1994, principalele grupuri paramilitare au anunțat încetarea focului, iar, în aprilie 1998, Acordul de la Belfast („ Good Friday ”) a stabilit o înțelegere politică privind un proces de pace, inclusiv, delegarea puterii către o Adunare a Irlandei de Nord și un Comitet executiv, care au fost înființate la sfârșitul anului 1999. Totuși, continuă să existe un nivel semnificativ de incidente legate de securitate cu caracter confesional, iar diviziunea psihologică și fizică dintre principalele comunități se agravează. În pofida progreselor considerabile din ultimul deceniu, faptul că delegarea puterii a fost suspendată în patru ocazii arată amenințările și incertitudinile procesului de pace din această regiune.În acest context, dezvoltarea economică și socială în sprijinul păcii și reconcilierii la nivelul de bază reprezintă un proces pe termen lung.Fondul internațional a făcut cunoscut faptul că actualul nivel de sprijin internațional nu poate fi menținut pe termen nedefinit și a decis să nu solicite contribuții financiare din partea finanțatorilor după 2010. În 2005, fondul a realizat o revizuire a structurilor și a priorităților sale, în scopul de a-și redefini misiunea ținând seama de noile realități și a adoptat un cadru strategic care a ghidat fondul în ultima fază a activităților sale. Această strategie este intitulată „Sharing this Space” și reprezintă un cadru strategic de acțiune pentru perioada 2006-2010. În această perioadă, fondul se concentrează asupra domeniilor care necesită cel mai mult intervenții și caută să garanteze că activitățile sale se realizează în mod durabil pe termen lung.-  Dispozițiile în vigoare în domeniul propuneriiNu se aplică.-  Coerența cu alte politiciÎn rolul său de instrument conceput pentru realizarea acestui obiectiv, FII vine în completarea acțiunilor realizate prin programele speciale ale UE în favoarea păcii și reconcilierii în Irlanda de Nord și în comitatele limitrofe ale Irlandei („PEACE I” 1995-1999, „PEACE II” 2000-2006 și „PEACE III” 2007-2013).REZULTATELE CONSULTăRILOR CU PăRțILE INTERESATE șI ALE EVALUăRII IMPACTULUI-  ConsultăriNu se aplică.-  Obținerea și utilizarea expertizeiÎn conformitate cu Regulamentul (CE) nr. 177/2005 al Consiliului[5], regulamentul anulat a fost pregătit pe baza raportului către autoritatea bugetară care evaluează activitățile FII[6] și care l-a însoțit. Raportul a evaluat activitățile fondului, utilizând experiența Comisiei în analiza informațiilor și datelor colectate:-  din monitorizarea continuă a fondului de către Comisie-  din vizitele și inspecțiile de proiect realizate de Comisie în cadrul reuniunilor consiliului de administrație al FII-  din administrarea fondului și din proiecte-  din rapoarte și studii realizate de fondRaportul a recunoscut acțiunile foarte valoroase și pozitive ale FII în sprijinul păcii și reconcilierii din regiune și, astfel, faptul că FII și-a îndeplinit obiectivele. Raportul a concluzionat următoarele:„Comisia estimează că, după 2006, finanțarea ar trebui acordată pe baza observațiilor făcute în acest sens, care ar putea fi transpuse fie în viitorul regulament al Consiliului privind contribuția CE la FII, fie prin alte mijloace adecvate de cooperare între Comisie și FII”.-  Evaluarea impactuluiȚinând seama de faptul că prezentul regulament este un regulament de înlocuire pentru a se conforma unei decizii a Curții privind alegerea temeiului juridic și de faptul că niciun articol al regulamentului nu a fost modificat, nu s-a considerat adecvat să se realizeze o evaluare a impactului.ELEMENTE JURIDICE ALE PROPUNERII-  Temeiul juridicArticolul 175 și articolul 352 alineatul (1) din Tratatul privind funcționarea Uniunii Europene.-  Alegerea instrumentelorInstrumentul propus este un regulament de înlocuire a regulamentului anulat, în conformitate cu hotărârea Curții.IMPLICAțII BUGETAREPropunerea prevede contribuții ale UE la FII de 15 milioane EUR pe an, pe o perioadă de 4 ani, cuprinsă între 2007 și 2010. Noua perioadă propusă se va încheia așadar în 2010, ceea ce coincide cu ultimul an în care fondul mai solicită contribuții din partea finanțatorilor.  2010/0004 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind contribuțiile financiare ale Uniunii Europene la Fondul internațional pentru Irlanda (2007-2010)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 175 și articolul 352 alineatul (1),având în vedere propunerea Comisiei Europene[7],având în vedere avizul Comitetului Regiunilor[8],având în vedere avizul Comitetului Economic și Social European[9],după transmiterea propunerii către parlamentele naționale,hotărând în conformitate cu procedura prevăzută la articolul 294 și la articolul 352 alineatul (1) din tratat,întrucât:(1) Fondul internațional pentru Irlanda (denumit în continuare „fondul”) a fost instituit în 1986 prin Acordul din 18 septembrie 1986 între guvernul Irlandei și guvernul Regatului Unit al Marii Britanii și Irlandei de Nord privind Fondul internațional pentru Irlanda (denumit în continuare „acordul”) cu scopul de a promova progresul economic și social și de a încuraja contactele, dialogul și reconcilierea între naționaliști și unioniști în toată Irlanda, pentru a pune în aplicare unul dintre obiectivele definite de Acordul anglo-irlandez din 15 noiembrie 1985.(2) Uniunea, recunoscând faptul că obiectivele fondului corespund celor pe care le urmărește ea însăși, contribuie financiar la fond din 1989. Pentru perioada 2005-2006, o sumă de 15 milioane EUR provenită din bugetul comunitar a fost angajată pentru fiecare dintre exercițiile în cauză, în conformitate cu Regulamentul (CE) nr. 177/2005 al Consiliului din 24 ianuarie 2005 privind contribuțiile financiare ale Comunității la Fondul internațional pentru Irlanda[10]. Acest regulament a expirat la 31 decembrie 2006.(3) Rapoartele de evaluare stabilite în conformitate cu articolul 5 din Regulamentul (CE) nr. 177/2005 au confirmat necesitatea de a continua sprijinirea activităților fondului, consolidând în același timp sinergia obiectivelor și coordonarea cu intervențiile din partea fondurilor structurale, în special cu Programul special în favoarea păcii și reconcilierii în Irlanda de Nord și în comitatele limitrofe ale Irlandei (denumit în continuare „programul PEACE”), instituit în conformitate cu Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale referitoare la fondurile structurale[11].(4) Procesul de pace în Irlanda de Nord necesită menținerea sprijinului Uniunii în favoarea fondului după 31 decembrie 2006. Având în vedere eforturile speciale depuse pentru procesul de pace, programului PEACE i s-a alocat un sprijin suplimentar din fondurile structurale pentru perioada 2007-2013, în conformitate cu punctul 22 din anexa II la Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999[12].(5) Cu ocazia ședinței sale din 15 și 16 decembrie 2005 de la Bruxelles, Consiliul European a invitat Comisia să adopte măsurile necesare pentru continuarea sprijinului comunitar în favoarea fondului care intră în faza ultimă și decisivă a lucrărilor sale, care va dura până în 2010.(6) Principalul obiectiv al prezentului regulament este de a încuraja pacea și reconcilierea printr-o gamă de activități mai largă decât cea cuprinsă de fondurile structurale și care se extinde dincolo de sfera de aplicare a politicii Uniunii privind coeziunea economică și socială.(7) Contribuțiile Uniunii la fond ar trebui să ia forma unor contribuții financiare pentru exercițiile financiare 2007, 2008, 2009 și 2010 și, astfel, să ia sfârșit în același timp cu fondul.(8) În alocarea contribuțiilor Uniunii, fondul ar trebui să acorde prioritate proiectelor de natură transfrontalieră sau intercomunitară, pentru a completa activitățile finanțate prin programul PEACE pentru perioada 2007-2010.(9) În conformitate cu acordul, toți contribuabilii la fond participă la ședințele consiliului de administrație al Fondului internațional pentru Irlanda în calitate de observatori.(10) Este indispensabilă asigurarea unei coordonări eficiente între activitățile fondului și cele finanțate în cadrul fondurilor structurale prevăzute la articolul 175 din tratat, în special în cadrul programului PEACE.(11) O sumă de referință financiară, în sensul punctului 38 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[13], ar trebui inserată în prezentul regulament pentru toată durata programului, fără ca aceasta să afecteze competențele autorității bugetare definite de tratat.(12) Contribuțiile Uniunii la fond ar trebui să se ridice la o sumă de 15 milioane EUR pentru fiecare dintre exercițiile financiare 2007, 2008, 2009 și 2010, exprimată în valoare curentă.(13) Strategia intitulată „Sharing this Space”, care a deschis faza finală a activităților fondului (2006-2010), se organizează în jurul a patru domenii fundamentale: punerea bazelor unei reconcilieri în comunitățile cele mai marginalizate, lansarea unor punți de natură să faciliteze contactele între comunități divizate, orientarea spre o societate mai integrată și lăsarea unei moșteniri. În consecință, obiectivul ultim al fondului și al prezentului regulament este de a încuraja reconcilierea între comunități.(14) Sprijinul Uniunii va contribui la consolidarea solidarității între statele membre și între cetățenii acestora.(15) Sprijinul acordat de fond nu ar trebui să fie considerat ca eficient decât în măsura în care se traduce prin îmbunătățiri economice și sociale durabile și în măsura în care nu se substituie altor cheltuieli publice sau private.(16) Regulamentul (CE) nr. 1968/2006 al Consiliului din 21 decembrie 2006 privind contribuțiile financiare ale Comunității la Fondul internațional pentru Irlanda (2007-2010)[14] stabilește valoarea de referință financiară pentru implementarea fondului, pentru perioada 2007-2010.(17) În hotărârea sa din 3 septembrie 2009, în Cauza C-166/07 ( Parlamentul European v Consiliu și Comisie )[15], Curtea de Justiție a Comunităților Europene a anulat Regulamentul (CE) nr. 1968/2006, deoarece se întemeia numai pe articolul 308 din Tratatul de instituire a Comunității Europene, decizând că atât alineatul (3) din articolul 159 din Tratatul de instituire a Comunității Europene, cât și articolul 308 din Tratatul de instituire a Comunității Europene reprezentau temeiul juridic adecvat. În același timp, Curtea a decis ca efectele Regulamentului (CE) nr. 1968/2006 să fie menținute până la intrarea în vigoare, într-un termen rezonabil, a unui nou regulament adoptat pe baza unui temei juridic adecvat, și că anularea Regulamentului (CE) nr. 1968/2006 nu trebuie să aducă atingere validității plăților efectuate sau angajamentelor asumate în temeiul respectivului regulament,ADOPTĂ PREZENTUL REGULAMENT:Articolul 1Valoarea de referință financiară pentru punerea în aplicare a Fondului internațional pentru Irlanda (denumit în continuare „fondul”) se ridică, pentru perioada 2007-2010, la 60 de milioane EUR.Creditele anuale sunt autorizate de autoritatea bugetară în limita cadrului financiar.Articolul 2Fondul utilizează contribuțiile în conformitate cu Acordul din 18 septembrie 1986 între guvernul Irlandei și guvernul Regatului Unit al Marii Britanii și Irlandei de Nord privind Fondul internațional pentru Irlanda (denumit în continuare „acordul”).În alocarea acestor contribuții, fondul acordă prioritate proiectelor de natură transfrontalieră sau intercomunitară, cu scopul de a completa activitățile finanțate de fondurile structurale, în special cele ale programului PEACE, în Irlanda de Nord și în comitatele limitrofe ale Irlandei (denumit în continuare „programul PEACE”).Contribuțiile sunt utilizate astfel încât să aducă îmbunătățiri economice și sociale durabile în zonele în cauză. Acestea nu se substituie altor cheltuieli publice sau private.Articolul 3Comisia reprezintă Uniunea în calitate de observator în cadrul ședințelor consiliului de administrație al fondului.Fondul este reprezentat în calitate de observator în cadrul ședințelor comitetului de monitorizare a programului PEACE, precum și, după caz, în cadrul comitetelor de monitorizare a altor fonduri structurale.Articolul 4Comisia stabilește, împreună cu consiliul de administrație al fondului, metode adecvate care să permită îmbunătățirea coordonării la toate nivelele între fond și autoritățile de gestionare și organele executive instituite în scopul intervențiilor în cauză ale fondurilor structurale, în special ale programului PEACE.Articolul 5Comisia stabilește, împreună cu consiliul de administrație al fondului, modalitățile adecvate de publicitate și de informare pentru a face cunoscute contribuțiile Uniunii la proiectele finanțate de fond.Articolul 6Până la 30 iunie 2008, fondul prezintă Comisiei strategia sa de închidere a activităților sale, cuprinzând în special:(a) un plan de acțiune care menționează plățile prevăzute și o dată preconizată de lichidare;(b) o procedură de dezangajare;(c) modalitățile de utilizare a eventualelor sume reziduale și a dobânzilor percepute în momentul închiderii fondului.Aprobarea strategiei de închidere de către Comisie este o condiție prealabilă pentru menținerea plăților în favoarea fondului. În cazul în care strategia de închidere nu este prezentată până la 30 iunie 2008, plățile în favoarea fondului sunt suspendate până la comunicarea strategiei.Articolul 71. Comisia gestionează contribuțiile.Sub rezerva alineatului (2), contribuția anuală este plătită în tranșe în conformitate cu următoarele modalități:(a) un prim avans de 40% este plătit după primirea de către Comisie a unui angajament, semnat de președintele consiliului de administrație al fondului, care garantează că fondul va respecta condițiile aplicabile acordării contribuției în conformitate cu prezentul regulament;(b) un al doilea avans de 40% este plătit șase luni mai târziu;(c) soldul de 20% este plătit după primirea și acceptarea de către Comisie a raportului anual de activitate al fondului și a conturilor auditate pentru exercițiul financiar în cauză.2. Înainte de efectuarea unei plăți, Comisia efectuează o evaluare a nevoilor financiare ale fondului pe baza soldului din trezoreria fondului la data prevăzută pentru fiecare plată. În cazul în care, în urma acestei evaluări, una dintre aceste plăți nu este justificată de nevoile financiare ale fondului, aceasta este suspendată. Comisia reexaminează această decizie pe baza noilor informații pe care i le furnizează fondul și își reia plățile imediat ce le consideră justificate.Articolul 8O contribuție a fondului nu poate fi alocată unei operațiuni care beneficiază sau care urmează să beneficieze de un ajutor financiar în cadrul unei intervenții a fondurilor structurale decât în cazul în care suma acestui ajutor financiar și a 40% din contribuția fondului nu depășește 75% din costul total eligibil al operațiunii.Articolul 9Un raport final este prezentat Comisiei cu șase luni înainte de data închiderii prevăzută în strategia de închidere prevăzută la articolul 6 primul alineat litera (a) sau după șase luni de la ultima plată din partea Uniunii, în funcție de scadența care se prezintă mai întâi. Raportul include toate informațiile necesare Comisiei pentru a evalua punerea în aplicare a ajutorului și realizarea obiectivelor.Articolul 10Contribuția anuală finală este plătită în funcție de analiza nevoilor financiare prevăzută la articolul 7 alineatul (2) și cu condiția ca fondul să respecte strategia de închidere prevăzută la articolul 6.Articolul 11Data finală de eligibilitate a cheltuielilor este 31 decembrie 2013.Articolul 12Prezentul regulament intră în vigoare în a […] zi de la data publicării în Jurnalul Oficial al Uniunii Europene .Articolul 6 se aplică de la 1 ianuarie 2007.Prezentul regulament expiră la 31 decembrie 2010.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru Parlamentul European Pentru ConsiliuPreședintele Președintele […] […]  FIȘĂ FINANCIARĂ LEGISLATIVĂDomeniul de politică: REGIO Activitate: Alte activități regionale |TITLUL ACțIUNII: CONTRIBUțIILE UNIUNII LA FONDUL INTERNAțIONAL PENTRU IRLANDA (2007-2010) |1. LINIE (LINII) BUGETARĂ (BUGETARE) + RUBRICĂ (RUBRICI)13.3.122. CIFRE TOTALE2.1. Total alocări pentru acțiune (partea B): 60 milioane EUR pentru credite de angajament2.2. Perioada de aplicare: 2007-20102.3. Estimare globală plurianuală privind cheltuielile:(a) Graficul creditelor de angajament/creditelor de plată (intervenția financiară) ( a se vedea punctul 6.1.1 )milioane de EUR ( cu 3 zecimale )Anul [n] 2007 | [n+1] 2008 | [n+2] 2009 | [n+3] 2010 | [n+4] | [n+5 și anul următor] | Total |Angajamente | 15 | 15 | 15 | 15 | 60 |Plăți | 15 | 15 | 15 | 15 | 60 |(b) Asistență tehnică și administrativă și cheltuieli de sprijin (a se vedea punctul 6.1.2)Angajamente |Plăți |Subtotal a+b |Angajamente | 15 | 15 | 15 | 15 | 60 |Plăți | 15 | 15 | 15 | 15 | 60 |(c) Implicații financiare globale ale cheltuielilor cu resursele umane și ale altor cheltuieli administrative (a se vedea punctele 7.2 și 7.3)Angajamente/plăți | 0,042 | 0,042 | 0,042 | 0,042 |TOTAL a+b+c |Angajamente | 15,042 | 15,042 | 15,042 | 15,042 | 60,168 |Plăți | 0,042 | 0,042 | 15,042 | 15,042 | 15 | 15 | 60,168 |2.4. Compatibilitatea cu programarea financiară și cu perspectiva financiarăPropunerea este compatibilă cu programarea financiară existentă.2.5. Impact financiar asupra veniturilor:Propunere fără incidență financiară asupra veniturilor (se referă la aspecte tehnice legate de punerea în aplicare a unei măsuri)3. CARACTERISTICI BUGETARENatura cheltuielilor | Nouă | Contribuție AELS | Contribuția țărilor candidate | Rubrica PF |Cheltuieli neobligatorii | Credite diferențiate | NU | NU | NU | 1A |4. TEMEI JURIDICArticolul 352 alineatul (1) și articolul 175 din tratat5. DESCRIERE ȘI MOTIVE5.1. Necesitatea intervenției Uniunii5.1.1. Obiectivele urmăriteÎncurajarea contactului, dialogului și reconcilierii între naționaliști și unioniști în toată Irlanda și promovarea progresului economic și social al celor două comunități.5.1.2. Motivele pentru operațiuneUniunea Europeană, recunoscând faptul că obiectivele fondului corespund celor pe care le urmărește ea însăși, a contribuit financiar la FII începând din 1989, pentru a sprijini procesul de pace. Până în prezent, UE a acordat fondului 289 de milioane EUR.Cu ocazia ședinței sale din 15 și 16 decembrie 2005 de la Bruxelles, Consiliul European a invitat Comisia să adopte măsurile necesare pentru continuarea sprijinului UE în favoarea fondului care intră în faza ultimă și decisivă a lucrărilor sale, care va dura până în 2010, ultimul an în care fondul va solicita contribuții financiare din partea finanțatorilor săi.Continuarea acestei contribuții timp de o altă perioadă de patru ani, până la sfârșitul existenței FII, ilustrează clar sprijinul UE pentru procesul de pace din Irlanda de Nord.5.2. Acțiuni prevăzute și modalități de intervenție bugetară-  Încurajarea contactului, dialogului și reconcilierii între naționaliști și unioniști în toată Irlanda și promovarea progresului economic și social al celor două comunități.-  Fondul operează în principal în Irlanda de Nord și în comitatele limitrofe ale Irlandei; el vizează zonele dezavantajate desemnate.-  Pentru o analiză detaliată a activităților fondului, a se vedea raportul Comisiei COM(2006) 563 din 12 octombrie 2006.5.3. Metode de execuțieGestionarea în comun cu organizații internaționaleSub rezerva unei evaluări a necesităților financiare ale fondului, contribuția anuală este plătită în mod normal în tranșe după cum urmează: un prim avans de 40% este plătit după primirea de către Comisie a unui angajament, semnat de președintele consiliului de administrație al fondului, în conformitate cu regulamentul Consiliului; un al doilea avans de 40% este plătit după o perioadă de șase luni, iar o plată finală de 20% este plătită după primirea și acceptarea de către Comisie a raportului anual de activitate al fondului și a conturilor auditate pentru exercițiul financiar în cauză.6. IMPACTUL FINANCIAR6.1. Impactul financiar total asupra părții B - (pentru întreaga perioadă de programare)6.1.1. Intervenție financiarăAngajamente (în milioane de euro, cu trei zecimale)Defalcare | [Anul n] 2007 | [n+1] 2008 | [n+2] 2009 | [n+3] 2010 | [n+4] | [n+5 și anii următori] | Total |Acțiunea 1 | 15 | 15 | 15 | 15 | 60 |Acțiunea 2 |etc. |TOTAL | 15 | 15 | 15 | 15 | 60 |6.1.2. Asistență tehnică și administrativă, cheltuieli de sprijin și cheltuieli cu tehnologia informației (credite de angajament)Nu se aplică.6.2. Calculul costurilor prin măsura prevăzută în Partea B (pentru întreaga perioadă de planificare)Nu se aplică.7. IMPACTUL ASUPRA CHELTUIELILOR CU PERSONALUL ȘI A CELOR ADMINISTRATIVE7.1. Impactul asupra resurselor umaneTipuri de posturi | Personal însărcinat cu administrarea acțiunii, utilizându-se resurse existente și/sau suplimentare | Total | Descrierea sarcinilor care decurg din acțiune |Numărul de posturi permanente | Numărul de posturi temporare |Funcționari sau agenți temporari | A B C | 0,2 0,1 | 0,2 0,1 | Dacă este necesar, se poate anexa o descriere mai completă a sarcinilor. |Alte resurse umane |Total | 0,3 | 0,3 |7.2. Impactul financiar global al resurselor umaneTip de resurse umane | Sumă (EUR) | Metodă de calcul* |Funcționari Agenți temporari | 32 400 | 0,3 * €108 000 |Alte resurse umane (se indică linia bugetară) |Total | 32 400 |Necesarul de resurse umane și administrative va fi acoperit prin alocarea care poate fi acordată direcției generale coordonatoare în cadrul procedurii anuale de alocare, în funcție de constrângerile bugetare.7.3. Alte cheltuieli administrative care decurg din acțiuneLinia bugetară (nr. și denumire) | Sumă (EUR) | Metodă de calcul |Alocări globale (Titlul A7) A0701 – Misiuni A07030 – Reuniuni A07031 – Comitete obligatorii A07031 – Comitete facultative A07040 – Conferințe A0705 - Studii și consultări Alte cheltuieli (a se specifica) Audit | 8 000 1 600 | 800 EUR * 10 pe an (5 misiuni de 2 zile fiecare, în medie) 800 EUR * 2 pe an |Sisteme informatice (A-5001/A-4300) |Alte cheltuieli – Partea A (a se specifica) |Total | 9 600 |Sumele reprezintă cheltuielile totale pentru douăsprezece luni.I. Total anual (7,2 + 7,3) II. Durata acțiunii III. Costul total al acțiunii (I x II) | 42 000€ 4 ani 168 000€ |8. MONITORIZARE ȘI EVALUARE8.1. Sistem de monitorizareComisia va monitoriza activitățile fondului prin prezența sa continuă în cadrul consiliului de administrație, în calitate de observator și primește documentele reuniunilor comitetului consultativ al FII. În plus, operațiunile fondului sunt controlate de serviciile de audit și control ale DG REGIO. Indicatorii de rezultat vor fi numărul și valoarea proiectelor aprobate de FII.În fiecare an, FII prezintă Comisiei conturile sale anuale și raportul anual de activitate, pe care Comisia trebuie să aprobe înainte de a continua plățile către fond. Mai mult, plățile către fond fac, de asemenea, obiectul unei evaluări de către Comisie a nevoilor financiare ale fondului pe baza soldului în numerar al fondului la data prevăzută pentru fiecare plată.Având în vedere că fondul încetează să existe în 2010, i s-a solicitat să prezinte Comisiei strategia sa de închidere a activităților, iar plățile ulterioare către fond depind de aprobarea de către Comisie a acestei strategii. Această strategie a fost aprobată de Comisie în septembrie 2009. Ca parte a pachetului de închidere, fondul va prezenta toate informațiile necesare Comisiei pentru a evalua punerea în aplicare a ajutorului și realizarea obiectivelor.8.2. EvaluarePentru o analiză a activităților fondului, a se vedea raportul Comisiei COM(2006) 563 din 12 octombrie 2006.9. MĂSURI ANTI FRAUDĂComisia este reprezentată în cadrul consiliului de administrație al fondului, iar contribuția anuală finală este plătită numai după primirea și acceptarea raportului anual și a conturilor auditate ale fondului. Mai mult, operațiunile fondului sunt controlate de serviciile de audit și control ale DG REGIO.[1] JO L 30, 3.2.2005, p. 1-3.[2] JO 2006 L 409, p.86.[3] Cauza C-166/07.[4] Acordul între guvernul Irlandei și guvernul Regatului Unit al Marii Britanii și Irlandei de Nord privind Fondul internațional pentru Irlanda, din 18 septembrie 1986 (modificat ultima dată la 10 octombrie 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908.[5] JO L 30, 3.2.2005, p. 1-3.[6] COM (2006)563, 12.10.2006.[7] JO C […][8] JO C […][9] JO C […][10] JO L 30, 3.2.2005, p. 1.[11] JO L 161, 26.6.1999, p. 1.[12] JO L 210, 31.7.2006, p. 25.[13] JO C 139, 14.6.2006, p.1.[14] JO L 409, 30.12.2006, p. 86.[15] Nepublicată încă.